Alaquàs celebra amb èxit el I Certamen Nacional de Teatre Escenalaquàs
09/07/2013

# Alaquàs celebra amb èxit el I Certamen Nacional de Teatre Escenalaquàs

*   09/07/2013
*   [Imprimir](#)
*   Compartir
*    https://www.alaquas.org/documento.asp?id\_do=13900

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13900%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20amb%20%C3%A8xit%20el%20I%20Certamen%20Nacional%20de%20Teatre%20Escenalaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13900/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13900/09072013dsc_0551_1_Form_4.jpg)](https://www.alaquas.org/ficheros/documentos/2013/2/13900/09072013dsc_0551_1_Form_10.jpg "<a href='https://www.alaquas.org/ficheros/documentos/2013/2/13900/09072013dsc_0551_1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra amb èxit el I Certamen Nacional de Teatre Escenalaquàs </a>")

Melvin y sus hermanas, de Cuatro Gatos Teatro, rep el premi a la millor obra del certamen. La més votada pel públic va ser La Puta Enamorada, de Taules Teatre

Alaquàs va tancar amb èxit el passat diumenge el I Certamen Nacional de Teatre EscenAlaquàs organitzat per primera vegada per l'Ajuntament d'Alaquàs i la companyia local Carabau Tearte, ha obtingut un gran èxit de participació. Centenars de persones han gaudit al llarg del cap de setmana de les diferents representacions. Les representacions començaren el passar dijous 4 de juliol amb l'obra "La Puta Enamorada" a càrrec de la companyia alacantina Taules Teatre. El divendres va tindre lloc la representació de "Cri, cri, crack" de Yampo Teatro (Múrcia) y el disabte el Castell acollí "Melvin y sus hermanas" de Cuatro Gatos Teatro (Sevilla). La clausura va comptar amb la participació de "Folie, sueños de psiquiátrico" a càrrec de Carabau Teatre (Alaquàs)

El premi a la millor obra ha sigut per a "Melvin y sus hermanas" de Pablo Canela y representada per Cuatro Gatos Teatro (Sevilla), mentre que el seu protagonista, l'actor Fran Pérez (Melvin), va rebre el premi al millor actor. La millor actriu va ser Maria Piñero, una de les intèrprets de la companyia Yampo Teatro (Murcia), que va posar en escena l'obra "Cri, cri, crack" de Fran Giménez. El públic va premiar l'obra "La Puta Enamorada" de Taules Teatre (Alicante). Els premis s'entregaren el diumenge, en la clausura del certamen. L'alcaldessa d'Alaquàs, Elvira Garcia Campos, i els representats de Carabau teatre, van ser els encarregats de felicitar als guanyadors.

Per a l'alcaldessa d'Alaquàs, Elvira García Campos, "aquesta és una mostra més d'esforç col·lectiu i de que amb la col·laboració de tots i totes som capaços d'obtindre una programació cultural de qualitat". Per als dirigents de Carabau Teatre "és un somni fet realitat que sols pretén dur el millor teatre a Alaquàs per a gaudir de quatre dies inoblidables".

Aquesta és la primera vegada que Alaquàs acull un acte d'aquestes característiques que pretén convertir-se en un certamen de referència tant a nivell autonòmic com nacional que done la possibilitat de mostrar muntatges teatrals de qualitat artística notable però desconeguts per a la majoria. El Castell d'Alaquàs esdevé en aquest sentit lloc idoni per a aquestes representacions i per unir el nom d'Alaquàs a la difusió cultural i teatral.

El més novedós d'aquest certamen ha estat el seu finançament. L'organització ha sufragat una part de les despeses que ha ocasionat el festival amb els **5.205 euros** obtinguts a través de les aportacions voluntàries realitzades per totes les persones que han volgut col·laborar en aquesta iniciativa de micromecenatge canalitzada a través de la plataforma Verkami.

**ESCENALAQUAS** va sorgir fa ara quatre mesos amb vocació divulgadora per tal de combinar el desig de mostrar tendències actuals en el panorama teatral com la pretensió de connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va encetar una campanya de promoció del certamen que va a aconseguir un gran èxit de convocatòria i a la que es van presentar destacades companyies de tot el país.

**CARABAU TEATRE** va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha recollit nombrosos premis destacats. Està formada per actors i actrius amb anys d'experiència en el món del teatre i formats en escoles valencians de gran renom.